Oʻzbekiston Respublikasi Prezidentining Muhammad Al-Xorazmiy nomidagi xalqaro mukofoti bilan taqdirlash tartibi toʻgʻrisidagi nizomni tasdiqlash haqida
(resolution, 2022-04-05)

Oʻzbekiston Respublikasi Prezidentining “Matematika sohasidagi taʼlim sifatini oshirish va ilmiy-tadqiqotlarni rivojlantirish chora-tadbirlari toʻgʻrisida” 2020-yil 7-maydagi PQ-4708-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Matematika sohasidagi taʼlim sifatini oshirish va ilmiy-tadqiqotlarni rivojlantirish chora-tadbirlari toʻgʻrisida” 2020-yil 7-maydagi PQ-4708-son qarori 14-bandiga muvofiq matematika sohasidagi fundamental va amaliy ilmiy izlanishlari natijalariga koʻra amaliyotdagi muayyan muammoning yechimini taklif etgan olimlarni mukofotlash maqsadida Oʻzbekiston Respublikasi Prezidentining Muhammad Al-Xorazmiy nomidagi xalqaro mukofoti taʼsis etilganligi maʼlumot uchun qabul qilinsin. 2. Oʻzbekiston Respublikasi Prezidentining Muhammad Al-Xorazmiy nomidagi xalqaro mukofoti bilan taqdirlash tartibi toʻgʻrisida nizom ilovaga muvofiq tasdiqlansin. 3. Oʻzbekiston Respublikasi Innovatsion rivojlanish vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshligʻi O.M. Umarov hamda Oʻzbekiston Respublikasi innovatsion rivojlanish vaziri I.Y. Abdurahmonov zimmasiga yuklansin. 1. Mazkur Nizom Oʻzbekiston Respublikasi Prezidentining Muhammad Al-Xorazmiy nomidagi xalqaro mukofoti (keyingi oʻrinlarda — mukofot) bilan taqdirlash boʻyicha takliflarni tayyorlash va taqdirlash tartibini belgilaydi. 2. Mukofot bilan matematika sohasida fundamental va amaliy ilmiy izlanishlar natijalariga koʻra amaliyotdagi muayyan muammoning yechimini taklif etgan olimlar (shu jumladan, chet el fuqarolari va fuqaroligi boʻlmagan shaxslar) yakka tartibda taqdirlanadi. 3. Ushbu Nizomda kuyidagi asosiy tushunchalar qoʻllaniladi: kuzatuv — muayyan maqsadda turli manbalarda eʼlon qilingan maʼlumotlarni izlash, qayd qilish va toʻplashga qaratilgan tashkiliy chora-tadbir; ilmiy natija — axborot resurslarida eʼlon qilingan va qayd etilgan ilmiy-tadqiqot yoki innovatsion faoliyatning mahsuli; ilmiy yutuq — yangi bilim yoki muayyan yechimni ifodalovchi intellektual faoliyat natijasi; ekspert baholash — ilmiy natija va ilmiy yutuqlarni alohida ekspert yoki ekspertlar guruhining jamoaviy xulosasi asosida baholash usuli. 4. Mukofot bilan taqdirlash bir shaxsga matematika sohasidagi bir yoki bir nechta yutuqlari uchun amalga oshirilishi mumkin. 5. Mukofot ikki yilda bir marta Oʻzbekiston Respublikasi Prezidenti tomonidan Fan va texnologiyalar boʻyicha respublika kengashining (keyingi oʻrinlarda — Kengash) taklifiga koʻra uchga yoʻnalish (fundamental sohadagi tadqiqot, yoshlar oʻrtasidagi tadqiqot va iqtisodiyotning real sektoridagi muammoning yechimini taʼminlagan tadqiqot) boʻyicha beriladi. 6. Mukofot bilan taqdirlash uchun nomzodlar boʻyicha takliflar Oʻzbekiston matematika jamiyati (keyingi oʻrinlarda — Matematika jamiyati) tomonidan oʻtkaziladigan doimiy kuzatuvlar asosida shakllantiriladi va Oʻzbekiston Respublikasi Innovatsion rivojlanish vazirligiga (keyingi oʻrinlarda — Vazirlik) taqdim etiladi. 7. Vazirlik Matematika jamiyatining takliflari asosida nomzodlar boʻyicha tavsiyanomalarni tayyorlaydi va Kengashga koʻrib chiqish uchun kiritadi. 8. Mukofot bilan taqdirlash tartibi ushbu Nizom ilovasida keltirilgan sxemaga muvofiq amalga oshiriladi. 9. Matematika sohasidagi yutuqlarni aniqlash va mukofot bilan taqdirlanadigan nomzodlarning dastlabki roʻyxatini tayyorlash uchun Matematika jamiyatida doimiy asosda faoliyat olib boruvchi Oʻzbekiston Respublikasi Prezidentining Muhammad al-Xorazmiy nomidagi xalqaro mukofotiga nomzodlar boʻyicha takliflarni tayyorlash qoʻmitasi (keyingi oʻrinlarda — Qoʻmita) tuziladi. 10. Qoʻmita Matematika jamiyatiga aʼzo boʻlgan ekspertlardan iborat tarkibda tuziladi va Matematika jamiyatining umumiy yigʻilishi qarori bilan tasdiqlanadi, Qoʻmita raisi, uning oʻrinbosari va kotibi tayinlanadi. Qoʻmita tarkibiga Matematika jamiyati aʼzo si boʻlgan matematika sohasidagi yetakchi xorijiy mutaxassislar jalb etilishi mumkin. 11. Matematika sohasidagi ilmiy yutuqlarni aniqlash uchun oʻtkaziladigan kuzatuvlarda: a) fundamental sohadagi tadqiqotlar boʻyicha: ilmiy nashrlar jamlangan axborot resurslari, jumladan, umumeʼtirof etilgan indeksatsiyalangan maʼlumotlar bazalaridagi jurnallarda; davriy chop etiladigan ilmiy va ilmiy-ommabop jurnallarda; yoshlar oʻrtasidagi tadqiqot boʻyicha: ilmiy nashrlar jamlangan axborot resurslari, jumladan, umumeʼtirof etilgan indeksatsiyalangan maʼlumotlar bazalarida; davriy chop etiladigan ilmiy va ilmiy-ommabop jurnallarda; yoshlarning ilmiy taklif va tavsiyalari toʻgʻrisida Internet jahon axborot tarmogʻida; b) iqtisodiyotning real sektoridagi muammoning yechimini taʼminlagan tadqiqotlar boʻyicha: ilmiy nashrlar jamlangan axborot resurslari, jumladan, umumeʼtirof etilgan indeksatsiyalangan maʼlumotlar bazalaridagi jurnallarda; davriy chop etiladigan ilmiy va ilmiy-ommabop jurnallarda; iqtisodiyotning real sektoridagi muayyaan muammoning yechimini taʼminlagani toʻgʻrisida Internet jahon axborot tarmogʻida eʼlon qilingan ilmiy natijalar koʻrib chiqiladi. 12. Mukofot bilan taqdirlashda quyidagi ishlar koʻrib chiqilmaydi: avval mukofot bilan taqdirlanganlar; avval koʻrib chiqilgan, biroq Kengash tomonidan mukofot bilan taqdirlash uchun tavsiya etilmagan ilmiy yutuqlar; manfaatdor tashkilotlar yoki jismoniy shaxslar tomonidan mukofot bilan taqdirlash uchun ilgari surilgan nomzodlar boʻyicha murojaatlar. 13. Kuzatuv natijalariga koʻra aniqlangan tegishli ilmiy yutuqlar boʻyicha Qoʻmita aʼzolari tomonidan ekspert baholash asosida xulosalar tayyorlanadi. 14. Mukofot topshiriladigan yilning mart oyiga qadar Qoʻmita tayyorlangan barcha xulosalarni jamlaydi va Qoʻmita yigʻilishida muhokama qiladi. 15. Matematika sohasidagi yutuqlarni aniqlash uchun oʻtkazilgan kuzatuv natijalari va mukofot bilan taqdirlashga taklif etilishi mumkin boʻlgan nomzodlar roʻyxati Qoʻmita yigʻilishi bayoni bilan rasmiylashtiriladi va Matematika jamiyatining umumiy yigʻilishida koʻrib chiqish uchun kiritiladi. 16. Matematika jamiyati nomzodlarni aniqlash boʻyicha oʻtkazilgan kuzatuvching xolisligini va nomzodlar boʻyicha tayyorlangan takliflarda manfaatdor tashkilot yoki jismoniy shaxslarning aralashuviga yoʻl qoʻyilmasligini taʼminlaydi. 17. Mukofot bilan taqdirlash uchun nomzodlar boʻyicha takliflar Matematika jamiyatining umumiy yigʻilishi bayoni bilan tasdiqlangan Oʻzbekiston Respublikasi Prezidentining Muhammad Al-Xorazmiy nomidagi xalqaro mukofoti bilan taqdirlash uchun taklif etiladigan nomzodlar roʻyxati (keyingi oʻrinlarda — nomzodlar roʻyxati) shaklida rasmiylashtiriladi. 18. Matematika jamiyati mukofot topshiriladigan yilning aprel oyiga qadar mukofot bilan taqdirlash uchun nomzodlarga oid takliflarni kuyidagi hujjatlar bilan Vazirlikka kiritadi: yoʻllanma xat; nomzodlar roʻyxati; Qoʻmita yigʻilishi bayonining nusxasi; Matematika jamiyatining umumiy yigʻilishi bayonidan koʻchirma; har bir nomzod toʻgʻrisida maʼlumotnoma; nomzodlarning tegishli yoʻnalish boʻyicha ilmiy yutuqlari toʻgʻrisida maʼlumot. 19. Vazirlik bir oy muddatda nomzodlar roʻyxati va ularga oid hujjatlarni quyidagilarga muvofiqligini oʻrganadi: nomzodlarni aniqlash boʻyicha oʻtkazilgan kuzatuv natijalari va tayyorlangan takliflarning Nizom talablariga muvofiq tayyorlangani; ilmiy yutuqlarni aks etuvchi ilmiy natijalar eʼlon qilingan manbalarning haqqoniyligi; ilmiy yutuqlar va nomzodlar boʻyicha takliflar tegishli yoʻnalishlar boʻyicha takrorlanmaganligi, avval boshqa yoʻnalishlar boʻyicha Mukofotga taqdim etilmaganligi. 20. Mukofot bilan taqdirlash uchun nomzodlar boʻyicha tavsiyanoma har bir yoʻnalish va nomzod boʻyicha alohida rasmiylashtiriladi. 21. Matematika jamiyati tomonidan taqdim etilgan hujjatlar belgilangan talablarga javob bermagan taqdirda, Vazirlik tegishli nomzodlar boʻyicha hujjatlarni tuzatib berish yoki tegishli yoʻnalishlar boʻyicha boshqa nomzodlarni kiritishni soʻrab murojaat qiladi. 22. Kuzatuv natijalarini, nomzodlar boʻyicha takliflar va tavsiyanomalarni rasmiylashtirish qoidalari Kengash tomonidan belgilanadi. 23. Vazirlik mukofot topshiriladigan yilning iyun oyi yakuniga qadar mukofot bilan taqdirlash uchun nomzodlar boʻyicha tavsiyanomalar va nomzodlarning ilmiy yutuqlariga oid hujjatlarni Vazirlikning rasmiy blankdagi xati bilan koʻrib chiqish uchun Kengashga kiritadi. 24. Mukofot bilan taqdirlanadiganlar boʻyicha Kengashning taklifi Oʻzbekiston Respublikasi Prezidentining Muhammad Al-Xorazmiy nomidagi xalqaro mukofotiga nomzodlar boʻyicha taqdimnoma (keyingi oʻrinlarda — taqdimnoma) shaklida rasmiylashtiriladi. 25. Kengash yigʻilishidan ikki hafta oldin Mukofot bilan taqdirlashga tavsiya etilayotgan nomzodlar va ularning ilmiy yutoqlariga oid hujjatlar Kengash aʼzolariga taqdim etiladi. Kengash aʼzolari tomonidan Mukofotga tavsiya etilgan nomzodning ishi koʻrib chiqilayotgan Kengash yigʻilishida uning muallifi ishtirok etmasligi lozim hamda Kengash qarori va ushbu masala bilan bogʻliq boshqa materiallar bilan tanishish huquqiga ega emas. 26. Mukofotga tavsiya etish toʻgʻrisidagi qaror Kengash majlisida ochiq ovoz berish yoʻli bilan qabul qilinadi. Majlisda qatnashayotgan Kengash aʼzolarining uchdan ikki qismining ovozini olgan nomzod boʻyicha taqdimnoma tayyorlanishi mumkin. 27. Mukofotga nomzodlarni koʻrib chiqish natijalari Kengash bayonnomasi bilan rasmiylashtiriladi. 28. Kengash bayonnomasiga nomzodlarning roʻyxati va ishlarining qisqacha tavsifi tegishli ilova bilan tasdiqlanadi, uning asosida taqdimnoma tayyorlanadi. 29. Taqdimnoma Kengash raisi imzosi bilan mukofot beriladigan yilning 25-avgustidan kechikmasdan Oʻzbekiston Respublikasi Prezidenti Administratsiyasiga yuboriladi. 30. Taqdimnoma maqullangan taqdirda Mukofotga sazovor boʻlganlarga 50 ming AQSh dollari ekvivalentidagi bir martalik pul mukofoti tantanali ravishda topshiriladi. 31. Mukofot sovrindoriga pul mukofotini toʻlash bilan bogʻlik xarajatlarni moliyalashtirish Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Vazirlikka ajratiladigan mablagʻlar doirasida amalga oshiriladi. 32. Mukofotga sazovor boʻlgan shaxslarga Matematika jamiyati tomonidan oʻtkaziladigan tadbirlarda ishtirok etish, Oʻzbekistonlik olimlar bilan hamkorlikda ilmiy ishlar olib borish hamda matematika sohasida qilgan ilmiy-tadqiqotlari natijalarini, jumladan, mukofot topshirilgan ishlari natijalarini Oʻzbekistonda qoʻllash tavsiya etiladi. 33. Mukofotga sazovor boʻlganlar haqida maʼlumotlar respublika matbuot nashrlari va ommaviy axborot vositalarida, jumladan, xorijiy axborot vositalarida eʼlon qilinadi. 34. Mukofot bilan taqdirlash uchun taqdim etilgan nomzodlar boʻyicha materiallar belgilangan tartibda hisobga olinadi, saqlanadi va qaytarilmaydi. 35. Ushbu Nizom talablari buzilishida aybdor shaxslar qonunchilik hujjatlarida belgilangan tartibda javob beradilar. Bosqichlar Masʼullar Amalga oshirish mexanizmlari Muddatlari 1-bosqich Matematika jamiyati Matematika sohasidagi ilmiy yutuqlarni aniqlash uchun kuzatuvlar oʻtkazish. Doimiy 2-bosqich Matematika jamiyati 1. Xulosalarni jamlash va muhokama qilish. 2. Mukofotga nomzodlarning dastlabki roʻyxatini shakllantirish. 3. Jamiyatning umumiy yigʻilishida koʻrib chiqish uchun kiritish. Mukofot topshiriladigan yilning mart oyiga qadar 3-bosqich Matematika jamiyati 1. Nomzodlar roʻyxatini koʻrib chiqish va tasdiqlash. 2. Nomzodlar boʻyicha takliflar va ularga oid hujjatlarni Innovatsion rivojlanish vazirligiga yuborish. Mukofot topshiriladigan yilning mart oyiga qadar 4-bosqich Innovatsion rivojlanish vazirligi 1. Nomzodlar roʻyxati va ularga oid hujjatlarni oʻrganish. 2. Nomzodlar boʻyicha tavsiyanomalar va nomzod hamda ilmiy yutuqlarga oid hujjatlarni Vazirlar Mahkamasiga Fan va texnologiyalar boʻyicha respublika kengashida koʻrib chiqish uchun kiritish. 1 oy muddatda Mukofot topshiriladigan yilning iyun oyi 5-bosqich Fan va texnologiyalar boʻyicha respublika kengashi 1. Nomzodlar boʻyicha takliflar, tavsiyanomalar va ularga oid hujjatlarni qoʻrib chiqish. 2. Nomzodlar boʻyicha taqdimnomani tayyorlash va Oʻzbekiston Respublikasi Prezidenti Administratsiyasigayuborish. 1 oy muddatda Mukofot beriladigan yilning 25-avgustiga qadar 6-bosqich Belgilangan masʼullar, Innovatsion rivojlanish vazirligi 1. Taqdimnoma maʼqullangan taqdirda Mukofotga sazovor boʻlganlarga 50ming AQSh dollari ekvivalentidagi bir martalik pul mukofoti tantanali ravishda topshiriladi. 2. Sovrindorga pul mukofotini toʻlash bilan bogʻliq xarajatlar Davlat budjetidan Innovatsion rivojlanish vazirligiga ajratiladigan mablagʻlar hisobidan qoplanadi. Belgilangan muddatlarda